สวัสดีครับพอดีว่าพบลูบแล้วเจอติ่งเนื้อขึ้นบริเวณรอบทวารหนักครับ ไม่เจ็บ ไม่ปวด ครับเดิม -> ผมเคยเป็นหูดหงอนไก่ที่ทวารหนักมาก่อนแต่รักษาหายแล้ว ตอนแรกที่คลำเจอนึกว่ากลับมาเป็นอีก แต่พอไปคลีนิคสุขภาพ ทางเจ้าหน้าที่บอกว่าไม่ใช่หูด ผมเลยอยากทราบว่ามันคืออะไรครับ ขอบล่วงหน้าครับ
สวัสดีค่ะ การมีติ่งเนื้อที่รอบทวารหนักนั้น อาจจะเกิดมาจาก ริดสีดวงทวารหนัก อาจเป็นติ่งเนื้อที่เข้าออกสัมพันธ์กับการขับถ่ายหรือการเบ่งอุจจาระ แผลปริรอบทวารหนัก ติ่งเนื้อธรรมดารอบๆผิวหนัง หรืออาจเป็นโรคทางผิวหนังที่เป็นโรคติดต่อผ่านทางการสัมผัสเช่น เริมหรือหูดหงอนไก่ได้เช่นกันโดยการเคยเป็นหูดหงอนไก่มาก่อน ก็สามารถเป็นซ้ำได้ แต่ส่วนใหญ่ถ้าหายขาดไปแล้ว ไม่ได้ไปรับเชื้อมาใหม่ ก็อาจจะไม่ได้มีรอยโรคขึ้นมาซ้ำ รอยโรคของหูดหงอนไก่มีลักษณะจำเพาะ เป็นติ่งสีเนื้อคล้ายๆนิ้วมือเล็กๆ ซึ่งส่วนใหญ่จะวินิจฉัยได้จากการตรวจร่างกายแนะนำการไปพบแพทย์เพื่อตรวจร่างกายให้ได้การวินิจฉัยที่แน่ชัดต่อไป เบื้องต้นไม่ไปบีบหรือแกะบริเวณดังกล่าวเอง ดื่มน้ำมากๆ รับประทานอาหารที่มีกากใยสูง ไม่เบ่งอุจจาระแรงๆ